《高阳台 送沈湘佩入都》
清代·关锳

泪雨飘愁，酒潮流梦，惜花人又长征。见说兰桡，前头已泊旗亭。

垂杨原是伤心树，怎怪它、踠地青青。向天涯，一样缠绵，各自飘零。

开筵且莫频催酒，便一杯饮了，愁极还醒。且住春帆，听侬细数邮程。

压船烟柳乌篷重，到江南、应近清明。怕红窗，风雨潇潇，一路须稳。

作者简介：清浙江钱塘人，字秋芙。诸生蒋坦妻。工书、画、琴及诗词。多愁善病，诵经学佛。早卒，坦著《秋灯琐忆》记其事。有《三十六芙蓉诗存》、《梦影楼词》。